ברוך אייזנבערג

ברוך אייזנבערג, איז געווען א חזן, א איש חינוך און פארפאסער פון א לאנגער רייע קינדער קאסעטעס.

ער איז געווען א אקטיאר - נאך אלס קינד - זייענדיג 'יוסף' אינעם נייטרא יוסף שפיל תשט"ז, און שפעטער אין היימישע חינוך פארשטעלונגען, און אויף קאסעטעס, מיט זיין זעלטענעם טאלאנט צום באוואונדערן.

ער איז געווען א תושב אין שיכון סקווירא, און פון דער קאפעליע אין הויף, אין צייטן פון פרייד.

זיינע קאסעטעס
לכל זמן 
עוד יוסף חי
 קינדער וועלט
רץ כצבי
מגילת אסתר מיט געזאנג
בימי מתתיהו
 די סדר נאכט
דער טאנץ פון בער
די פארסמ'טע ברויט

צווישן די געשיכטע ערציילער פון קינדער קאסעטעס, ווי א שטייגער יו"ט עהרליך, מאיר פעלבראנד, לייבל וויינשטאק, זושא שמעלצער, שמע בני טעיפס, איז ר' ברוך אייזנבערג פאררעכענט אלץ איינער פון זיי.

ער איז געווען א פארפאסער פון אייגענע לידער, און זיין שטימע האט געקלונגען 'אן א מיקראפאן' גאר מעכטיג און קלאר.

ר' ברוך האט אין די מיטעלע יארן געליטן א הארץ אטאקע, און ווען מ'האט עהם אויפגעלעבט מיט סי-פי-אר, האט ער געלעבט נאך איין יאר, און ווידער געכאפט א מאסיווע הארץ אטאקע און זאפארט אוועק.

אבער ער האט עספיעט אויפצושטעלן א דור פון גאר געלונגענע ערליכע אישי ציבור; צווישן זיי זיינע זין; ר' אהרן ארי' אייזנבערג אלס מגיד, ר' ביינוש דעם סקווערער רבינס גבאי, ר' משה אייזנבערג אלס זינגער, און אלע אנדערע אלס געלונגענע מחנכים אין חסידישע מוסדות התורה אין ניו יארק.

קאטעגאריע:מחנכים
קאטעגאריע:חזנים
קאטעגאריע:יידישע אקטיארן
קאַטעגאָריע:יידישע קאמפאזיטארן
קאַטעגאָריע:געשיכטע ערציילער
קאַטעגאָריע:סקווערער חסידים